钦定古今图书集成/理学汇编/学行典/第245卷 > 曾大东
## 钦定古今图书集成/理学汇编/学行典/第245卷 > 曾大东

按《宝庆府志》：“曾大东，字岩山，邵阳太平里人。家殷好
施，积粟万石。万历二十二年，郡大饥，分守金学曾司
李杨廷兰设法赈救，饥民汹汹集富户仓求粜求贷，
百千为群，仓不敢启。大东诣道府，委官给票发赈。金
杨亲临其乡，凡阅月发赈，活民无筭。现粜银八十金
以给东，东辞曰：‘某以万石赈民，敢须此以为利乎’？金”
益义之，命乡约即以建桥，赐名岩山，永其义也。给冠
带，额其门曰“推恩尚义。”寻举乡饮介宾。